Допълнение А към Приложение VII

Преструктуриране на румънската стоманодобивна индустрия (посочено в приложение VII, глава 4, раздел Б)

ЧАСТ I

ПРЕДПРИЯТИЯ-БЕНЕФИЦИЕНТИ НА ДЪРЖАВНА ПОМОЩ ПО ПРОГРАМАТА ЗА ПРЕСТРУКТУРИРАНЕ НА СТОМАНОДОБИВНИЯ ОТРАСЪЛ НА РУМЪНИЯ

- Ispat Sidex Galaţi

- Siderurgica Hunedoara

- COS Târgovişte

- CS Reşiţa

- IS Câmpia Turzii

- Donasid (Siderca) Călăraşi

ЧАСТ II

ГРАФИК И ОПИСАНИЕ НА ПРОМЕНИТЕ В КАПАЦИТЕТА [1]

| Производство | Промяна в капацитета (тонове) | Дата на спиране на производството | Дата на окончателно закриване |

Siderurgica Hunedoara | Ламинирана тел № 1 | –400000 | 1995 г. | 1997 г. |

| Ламинирана тел № 3 | –280000 | 1998 г. | 2000 г. |

| Междинни профили | –480000 | 1-ва четвърт 2008 г. | 2-та четвърт 2008 г. |

IS Câmpia Turzii | Ламинирана тел № 1 | –80000 | 1995 г. | 1996 г. |

CS Reşiţa | Леки профили | –80000 | 2000 г. | 2001 г. |

| Релсови колела | –40000 | 1999 г. | 2000 г. |

| Тежки профили | –220000 | 4-та четвърт 2007 г. | 2-та четвърт 2008 г. |

| Междинни и специални профили | –120000 | 4-та четвърт 2006 г. | 4-та четвърт 2007 г. |

Donasid (Siderca) Călăraşi | Междинни профили | –350000 | 1997 г. | 1999 г. |

| Нетно изменение на капацитета | –2050000 | | |

ЧАСТ III

БАЗИ ЗА СРАВНЕНИЕ ПРИ ПРЕСТРУКТУРИРАНЕ

1. Жизнеспособност

Като се взимат пред вид специалните счетоводни правила, прилагани от Комисията, всяко предприятие бенефициент постига минимален годишен брутен оперативен резултат в размер на 10 % за оборота за не-интегрираните стоманодобивни предприятия и 13,5 % за интегрираните стоманодобивни предприятия и минимална възвръщаемост от 1,5 % от оборота не по-късно от 31 декември 2008 г. Това се потвърждава от независима оценка, извършвана годишно между 2005 г. и 2009 г., така както е уредено в глава 4, раздел Б, параграф 13 от приложение VII.

2. Производителност

До 31 декември 2008 г. постепенно се постига обща производителност сравнима с тази, която е достигната от стоманодобивната индустрия на ЕС. Това се потвърждава от независима оценка, извършвана годишно между 2005 г. и 2009 г. така както е уредено в глава 4, раздел Б, параграф 13, от приложение VII.

3. Намаляване на разходите

Специално значение се отдава на намаляването на разходите като един от ключовите елементи на жизнеспособността. Тези намаления ще бъдат изпълнени изцяло, в съответствие с бизнес плановете на предприятията бенефициенти.

ЧАСТ IV

ИНДИКАТИВЕН СПИСЪК ЗА ИНФОРМАЦИОННИТЕ ИЗИСКВАНИЯ

1. Производителност и отражение върху пазара

- месечна производителност на необработена стомана, полуготови и готови продукти по категория, а също и по поредица на продуктите,

- продадени продукти, включително количества, цени и пазари; подразделяне по поредица на продуктите.

2. Инвестиции

- детайли за извършените инвестиции,

- дата на приключване,

- разходите за инвестицията, източниците на финансиране и размера на всяка включена помощ, свързана с инвестицията,

- датата на плащане на помощта, ако има такава.

3. Съкращения на работната сила

- брой и времево разпределение по време на съкращаването на работни места,

- увеличение на наетите на работа в предприятията бенефициенти (като се разграничават пряко и непряко наемане на работа),

- увеличение в наемането на работа в националния стоманодобивен отрасъл.

4. Производствени мощности (с оглед на целия стоманодобивен отрасъл на Румъния)

- дата (или очаквана дата) на спиране на производствените мощности, изразени в MPP (като MPP е максимално възможното годишно производство, което може да бъде постигнато при обичайни условия на работа), които предстои да бъдат закрити, и описание на тези мощности,

- дата (или очаквана дата) на демонтиране, така както е определено в Решение № 3010/91/ЕОВС на Комисията относно информацията, която трябва да бъде предоставена от стоманодобивните предприятия, за техните инвестиции [2], на съответни съоръжения и детайли по демонтирането,

- дата (или очаквана дата) на въвеждане на нови производствени мощности и описание на тези мощности,

- нарастване на общия капацитет за необработената стомана и готовите продукти в Румъния по категории.

5. Разходи

- разбивка на разходите и съответното им оптимизиране за минал и бъдещ период, по-специално намаляване на разходите за работна сила, за сурови материали, потребление на енергия, намаляването на разходите за външни услуги и спомагателни дейности.

6. Финансово изпълнение

- илюстриране на избрани ключови финансови съотношения, за да се демонстрира постигане на напредък в посока към жизнеспособност (финансови резултати и съотношения трябва да бъдат предоставени по начин, който позволява сравнения с плана за финансово преструктуриране и трябва да включват теста на Комисията за жизнеспособност),

- подробности за платените данъци и мита, включително информация за всякакви отклонения от обичайно приложимите фискални и митнически правила,

- равнище на финансовите задължения,

- подробности и времево разпределение на изплащането на вече предоставена помощ в съответствие с условията по протокола,

- срокове и условия на всички нови заеми (без оглед на източника).

7. Създаване на ново предприятие или нови заводи, водещи до увеличаване на производствения капацитет

- идентифициране на всеки участник от частния или от публичния сектор,

- източници на финансиране за създаване на новото предприятие или новите заводи,

- условия за участие на частни или публични акционери,

- структура на управление на новото предприятие.

8. Промени в собствеността.

[1] Намаленията на капацитета са окончателни, така както е определено в Решение № 3010/91/ЕОВС на Комисията от 15 октомври 1991 г.(ОВ L 286, 16.10.1991 г., стр. 20).

[2] ОВ L 286, 16.10.1991 г., стр. 20.

--------------------------------------------------